Hamza-begova džamija (Sanski Most)

Hamza-begova džamija najveća je džamija u Sanskom Mostu i jedina džamija u Bosni i Hercegovini s četiri munare. Sagradio ju je i uvakufio sandžak-beg Hamza-beg Biharović, porijeklom iz okoline Sanskog Mosta, vjerovatno Kamengrada. Historija Džamija je sagrađena prije 1557, jer je te godine umro njen osnivač. Pretpostavlja se da je već postojala 1555. Imala je jednu munaru, izvedenu u formi kamenih munara, ali s drvenom unutrašnjosti. U sredini stropa nalazila se mala kupola. Godine 1705. džamija je obnovljena, a tada je u prolazu ispod minbera napisan tekst talik pismom: Dužnost je svakog muslimana i muslimanke da traže nauku. (Hadis). Pisao siromah Hasan, imam 1117. Posljednja rekonstrukcija džamije izvršena je 1984. Dana 27. juna 1992. pripadnici Vojske Republike Srpske srušili su džamiju, a njen građevinski materijal i nišani odneseni su na otpad. Izgradnja nove džamije započela je u julu 1997, a svečano je otvorena 6. augusta 2000. Komisija za očuvanje nacionalnih spomenika Bosne i Hercegovine stavila ju je na privremenu listu nacionalnih spomenika Bosne i Hercegovine. Imami Godine 1891. spominje se hafiz Muhamed-beg kao vjeroučitelj, a Salih ef. Arnautović spominje se kao vjeroučitelj 1899. Reference Vanjski linkovi Hamza-begova džamija (Sanski Most) na Wikimedia Commonsu